Thumsee

Da Thumsee is a See westli vo Reichahoi im Landkroas Berchtsgoana Land im Siidn vo Bayern und is in Privatbesitz.

Da See ligt in am noch eam bnannten Landschaftsschutzgebiet. Ea is uma 1 Kilometa long und um de 400 m broad. Sei diafste Stej is bei 21 m unta da Wossaobaflächn. Da Thumsee is in da Gegend um Reichahoi a recht beliabta Bodesee. A Bsundaheit is de Seerosnfarm an am kloana Sumpfweia direkt nebam See. Se is scho um 1936 oglegt woan und is damit de ejdesde in Deitschland. 9 verschiedene Sorten wean do zicht.

Am 13. Aprui 2007 iss am ogrenzatn Antoniberg zu am massivn Woidbrand kemma, wo uma 20 - 30 Hekta Woid betroffa woan. Da Thumsee hod dabei ois Leschwossaquelln fia de Feiawean un de bis zu 9 Hubschrauba dient. Erscht noch 3 Dog is as Feia glescht gwen.

 Im Netz 

 Wossawirtschaftsamt Traunstoa

Kategorie:Gewässer in Bayern
Kategorie:See in Bayern
Kategorie:See in Europa
Kategorie:Landkreis Berchtesgadener Land
Kategorie:Bad Reichenhall